बीजिंग। चीन ने चाबहार बंदरगाह के पहले फेज के शुरू होने पर किसी भी तरह की प्रत्यक्ष टिप्पणी करने से इनकार कर दिया है। चीन की ओर से कहा गया है कि वो उम्मीद करते है कि इससे क्षेत्रीय शांति और स्थिरता को बढ़ावा मिलेगा। अफगानिस्तान में भारत के सहयोग से बने इस बंदरगाह से जुड़े सवाल पर चीन के विदेश मंत्रालय के प्रवक्ता जेंग शुआंग ने कोई सीधी टिप्पणी करने से मना कर दिया। उन्होंने कहा कि इस मुद्दे पर मैं आपको एक सैद्धांतिक जवाब देना चाहता हूं। हम क्षेत्रीय देशों के बीच मैत्रीपूर्ण संबंधों के विकास का स्वागत करते हैं और पारस्परिक रूप से लाभकारी सहयोग करते हैं।' शुआंग ने कहा कि यह कदम क्षेत्रीय शांति बनाए रखने और क्षेत्रीय स्थिरता और समृद्धि को बढ़ावा देने के लिए अनुकूल हो सकता है।